<classify> Waziri Mkuu, Majaliwa alitoa kauli hiyo bungeni Dodoma alipowasilisha bajeti ya ofisi yake bungeni.Aidha, Majaliwa alivitaka vyama vingine vya michezo vitoe msukumo mkubwa kwenye kuwekeza zaidi kwa vijana wa shule za msingi na sekondari kwani hao ndio watakuwa wawakilishi katika miaka michache ijayo.Waziri Mkuu alisema, kumeanza kuonekana dalili nzuri za kuimarika kwa shughuli za michezo hapa nchini.Alisema mfano Mei mwaka huu, timu ya soka ya vijana chini ya umri wa miaka 17, Serengeti Boys itashiriki fainali za Kombe la Mataifa Afrika kwa vijana wa umri huo zitakazofanyika Gabon ikiwa ni mara ya kwanza katika historia.Aidha, Majaliwa alimpongeza mwanariadha Mtanzania, Alphonce Simbu aliyepata medali katika mbio za Marathon za Mumbai, India hivi karibuni.Aidha alisema, Septemba mwaka jana, timu ya soka ya wanawake ya bara, Kilimanjaro Queens iliweka historia kwa kutwaa ubingwa wa kombe la Chalenji kwa nchi za Afrika Mashariki na Kati Cecafa.Ninatoa pongezi kwa wale wote walioliletea taifa sifa kupitia michezo, alisema.Alisema michezo ni sekta muhimu katika kuongeza ajira, kuimarisha afya, kukuza uchumi, kuimarisha umoja wa kitaifa na kuitangaza nchi kimataifa.Nchi nyingi zilizofanikiwa kimichezo ziliwekeza zaidi kujenga vipaji vya vijana katika michezo, hivyo nawaomba TFF kuhakikisha vijana wa Serengeti Boys wanawekewa mpango endelevu wa kukuza vipaji, alisema.  <topic>: michezo 